Úprava metódy „skippovaním“

Cieľ

Získať graf všetkých pozitívnych úsekov a zistiť či nie sú niektoré z nich príliš veľké alebo odlišné. Môže to byť spôsobené napríklad hýbaním končatinami, čo môže spôsobiť deformácie vo výslednom grafe.

Postup a výsledky

Upravil som svoj program, tak že viem vyexportovať hodnoty μV všetkých pozitívnych úsekov. Po prenesení do excelu som bol schopný urobiť graf všetkých pozitívnych úsekov daného merania (viď obrázok). Naozaj niektoré krivky mávali amplitúdu výrazne väčšiu ako ostatné. Po ich odstránení (skippovaní) sa výsledný graf merania niekedy nezmenil a niekedy, naopak, výrazne zmenil (viď obrázok alkohol1, meranie 7). Preto som v ďalších meraniach pri analýze používal funkciu skip, ktorou som tieto úseky s príliš veľkými amplitúdami vyradil z prípravy grafov. V popise grafov to mám označené ako skip „číslo“. Číslo udáva absolútnu hodnotu amplitúdy v μV, pričom úseky ktoré obsahujú väčšiu amplitúdu ako toto číslo sú vyradenéz prípravy daného grafu.